Решение на Общия съд от 17 юли 2024 г. — Mhana/Съвет
(Дело T-207/22)1
(Обща външна политика и политика на сигурност — Ограничителни мерки с оглед на положението в Сирия — Замразяване на средства и на икономически ресурси — Ограничение за достъпа до територията на държавите членки — Списък на лицата, образуванията и органите, чиито финансови средства и икономически ресурси се замразяват или спрямо които се въвеждат ограничения за достъп до територията на държавите членки — Включване и оставяне на името на жалбоподателя в списъка — Наследник на лице, спрямо което вече са били въведени ограничителни мерки — Право на защита — Грешка в преценката — Пропорционалност — Право на собственост — Извъндоговорна отговорност)
Език на производството: френски
Страни
Жалбоподател: Ghada Mhana (Дамаск, Сирия) (представители: G. Karouni и E. Assogba, avocats)
Ответник: Съвет на Европейския съюз (представители: A. Limonet и V. Piessevaux)
Предмет
С жалбата си жалбоподателката иска, от една страна, на основание член 263 ДФЕС да се отменят, първо, Решение за изпълнение (ОВППС) 2022/242 на Съвета от 21 февруари 2022 година за прилагане на Решение 2013/255/ОВППС относно ограничителни мерки срещу Сирия (ОВ L 40, 2022 г., стр. 26) и Регламент за изпълнение (ЕС) 2022/237 на Съвета от 21 февруари 2022 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 40, 2022 г., стр. 6), и второ, Решение (ОВППС) 2023/1035 на Съвета от 25 май 2023 година за изменение на Решение 2013/255/ОВППС относно ограничителни мерки с оглед на положението в Сирия (ОВ L 139, 2023 г., стр. 49) и Регламент за изпълнение (ЕС) 2023/1027 на Съвета от 25 май 2023 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 139, 2023 г., стр. 1), доколкото тези актове се отнасят до нея, а от друга страна, на основание член 268 ДФЕС да ѝ се присъди обезщетение за вредите, които е претърпяла поради приемането на обжалваните актове.
Диспозитив
Отхвърля жалбата.
Осъжда г-жа Ghada Mhana да заплати съдебните разноски.
____________
1 ОВ C 237, 20.6.2022 г.